דייוויד סמית (ספורטאי)

דייוויד סמית (באנגלית: David Smith; נולד ב-20 באפריל 1978) הוא חותר ורוכב אופניים סקוטי. אלוף פאראלימפי בחתירה (לונדון, 2012) וחבר מסדר האימפריה הבריטית.

==ביוגרפיה==
סמית נולד וגדל בדנפרמלין , סקוטלנד. הוא נולד עם מום אורתופדי קלאב פוט ועבר בינקותו ובילדותו מספר ניתוחים והליכים רפואיים לשיפור מבנה רגליו. בנעוריו, למד קרטה, קיבל חגורה שחורה, ובין השנים 1993–1999 ייצג את בריטניה בתחרויות בענף. לאחר מכן, עבר לעסוק בענף המזחלות, ובין השנים 2002–2008, היה חבר נבחרת המזחלות של בריטניה וייצג אותה בתחרויות עולמיות. בשנת 2009 השלים תואר במדעי הספורט מטעם אוניברסיטת באת' . בשנת 2010, אובחן עם המאנגיובלסטומה , גידול נדיר בעמוד השדרה הצווארי, נותח במהלך חייו מספר פעמים ועבר תהליכי שיקום הכרוכים בהתמודדויות עם פגיעות ושיתוקים שלאחר הניתוח. 

בשנת 2013, אימץ אורח חיים טבעוני לאחר שקרא את Finding Ultra - ספרו של האולטרה מרתוניסט, ריץ' רול. תחילה בחר בטבעונות על מנת לשפר ביצועים בספורט ולשפר את בריאותו ולאחר מכן החלטה זו התבססה גם על טעמים מוסריים. 

מתגורר באבימור , סקוטלנד.

==קריירת חתירה==
בשנת 2009, ייצג את בריטניה לראשונה בתחרות חתירה Varese International Regatta וזכה במדליית זהב. באותה השנה, זכה באליפות העולם בחתירה לנכים שנערכה בפוזנן, פולין. בשנת 2010, היה חבר נבחרת החתירה הפאראלימפית של בריטניה, אולם אז התגלה בגופו גידול. הוא עבר שני ניתוחי חירום בסיכון גבוה בעמוד השדרה הצווארי. במהלך הניתוח, הוצאו מגופו שלוש חוליות, ועמוד השדרה שלו קובע באמצעות ברגים. כשהתעורר, גילה כי חלק מאיבריו משותקים והוא עבר הליך שיקומי. בשנת 2011, זכה שוב באליפות העולם בחתירה לנכים שנערכה בבלד, סלובניה. בשנת 2012, זכה גם בגביע העולם בחתירה לנכים. באותה השנה, השתתף במשחקים הפאראלימפיים בלונדון, וזכה במדליית זהב בחתירת mixed coxed four . למרות הצלחתו בענף החתירה, השפעות הניתוחים שעבר אילצו אותו לפרוש מענף זה.

==קריירת רכיבה==
בשנת 2012, החל סמית לעסוק ברכיבה ספורטיבית. בשנת 2014, גילה כי הגידול חזר והיה עליו לעבור ניתוח נוסף. הניתוח הצליח וסמית השתקם והמשיך להתאמן לקראת המשחקים הפאראלימפיים בריו דה ז'ניירו. בשנת 2015, סמית ייצג את בריטניה בשתי תחרויות גביע עולם של האיגוד הבינלאומי לאופניים (UCI Para-cycling road world cups). באותה השנה, זכה בשתי מדליות במסגרת תחרויות בינלאומיות של האיגוד הבינלאומי לאופניים שנערכו במנצ'סטר (Manchester Para-cycling International). לאחר מכן, גילה כי הגידול חזר שוב וכי עליו לעבור ניתוח נוסף. סמית החליט לדחות את הניתוח כדי להצליח להשתתף במשחקים הפאראלימפיים בשנת 2016, אולם בינואר 2016, מצבו הבריאותי הידרדר ובפברואר 2016 עבר ניתוח נוסף שהותיר אותו עם פגיעות ושיתוקים. עקב מצבו הבריאותי, סמית לא הצליח לקחת חלק במשחקים הפאראלימפיים בריו דה ז'ניירו, ונכון ליולי 2017, הוא בתהליך שיקום.

==הוקרה== 
*בשנת 2012, הדואר המלכותי הבריטי צבע בזהב את תיבת הדואר שבאבימור, סקוטלנד כאות הוקרה לדייוויד סמית .
*בשנת 2013, קיבל את עיטור חבר מסדר האימפריה הבריטית (MBE).

==קישורים חיצוניים==

* 
<div class="mw-content-ltr">
* [https://web.archive.org/web/20171107025355/http://paralympics.org.uk/games/london-2012/david-smith-1 David Smith MBE], paralympics.org.uk
* [https://www.britishcycling.org.uk/gbcyclingteam/article/20170705-Great-Britain-Cycling-Team-rider-Dave-Smith-on-the-road-to-recovery-0 Great Britain Cycling Team rider Dave Smith on the road to recovery],britishcycling.org.uk, 7 July 2017 
* [http://www.dailymail.co.uk/sport/othersports/article-3367347/David-Smith-tumour-kill-delayed-surgery-aim-gold-Rio-2016-Olympic-Games.html David Smith: The tumour in my back could kill me... but I have delayed surgery to aim for gold at Rio 2016 Olympic Games], dailymail.co.uk, 19 December 2015
* [https://www.britishcycling.org.uk/gbcyclingteam/article/20150922-gb-cyclingteam-news-Smith--I-want-to-ride-on-to-Rio-0 Great Britain Cycling Team’s David Smith says he wants to postpone surgery in a bid to compete at Rio 2016 despite the return of a tumour on his back], britishcycling.org.uk, 22 September 2015
* [https://www.britishcycling.org.uk/gbcyclingteam/article/20150907-gb-cyclingteam-news-Dave-Smith-ready-for-next-step-on-the-road-to-Rio-0 David Smith ready for next step on the road to Rio], britishcycling.org.uk, 7 September 2015
* [https://web.archive.org/web/20161116105444/http://vegfestexpress.co.uk/tabs/blog/2016/8/interview-with-vegan-olympic-gold-winning-cyclist-david-smith-mbe INTERVIEW with vegan Paralympic Rowing champion David Smith MBE], vegfestexpress.co.uk, 2016-08-27
* [https://www.peta.org.uk/blog/vegan-paralympian-athlete-dave-smith/ Q&A With Plant-Fuelled Paralympian Dave Smith], peta.org.uk, September 5, 2014
* [http://www.greatveganathletes.com/david-smith-mbe-vegan-paralympian David Smith, MBE, vegan paralympian], Great Vegan Athletes
* [https://www.britishcycling.org.uk/gbcyclingteam/article/20160517-gb-cyclingteam-news-David-Smith-dreaming-of-Great-Britain-Cycling-Team-comeback-0 David Smith dreaming of Great Britain Cycling Team comeback], britishcycling.org.uk, 17 May 2016
</div>

==הערות שוליים==

קטגוריה:ספורטאי ספורט נכים בריטים
קטגוריה:אלופים פאראלימפיים בריטים
קטגוריה:חותרים בריטים
קטגוריה:רוכבי אופניים בריטים
קטגוריה:ספורטאים סקוטים
קטגוריה:חברים במסדר האימפריה הבריטית
קטגוריה:חותרים פאראלימפיים
קטגוריה:משתתפי המשחקים הפאראלימפיים לונדון (2012)
קטגוריה:ספורטאים טבעונים
קטגוריה:טבעונים בריטים
קטגוריה:אלופי עולם בספורט
קטגוריה:נהגי מזחלות מרוץ
קטגוריה:אמני לחימה
קטגוריה:בוגרי אוניברסיטת באת'
קטגוריה:בריטים שנולדו ב-1978